《长桥》
宋代·吴及

有客过津亭，高歌愿濯缨。
阑干聚烟碧，波浪卷秋声。
蝀饮潇湘渴，龙游河汉横。
夕阳看不厌，待看月华生。

作者简介：（1014—1062）通州静海人，字几道。仁宗天圣八年进士。累迁太常博士。嘉祐三年擢右正言，管句登闻检院，数上书论政事，请汰冗兵，省冗官，除民之疾苦。劾孙沔在并州苛暴不法，沔因坐废。迁右司谏，管句国子监，以劲正称。后出知庐州、桂州。